  Анжелика Тихонова корреспондент 23-тӥ инвожолы Удмуртиын коронавирусэн черлам эшшо вить адями кулӥз. Кышномуртъёслы 62, 73, 83 но 87 арес вал, воргоронлы – 56 арес. Со сярысь элькунысь оперативной штаб ивортӥз. 39 адями висёнэз вормиз Туннэ нуналлы Удмуртиын коронавирусэн черлан 59 выль учыръёсты шараязы. Висьыны усемъёс пӧлын 14 аресозь вить пиналъёс но 65 арессэс ортчем 17 адямиос. Диагноззы Ижкарын 25 улӥсьёслэн зэмаз, Ува ёросын – сизьым, Глазкарын – куать, Можгаын, Красногорск ёросын – быдэн ньыль, Эгра, Камбарка ёросъёсын – быдэн куинь, Дэри, Можга, Кез ёросъёсын – быдэн кык, Дэбес ёросын – одӥг. Туннэ нуналлы Удмуртиын коронавирусэн черлан 35 сюрс 147 учыр лабораториосын зэматэмын. 31 сюрс 900 адями йӧназ, 473 мурт кулӥз. Али 62-езлэн висисьёслэн тазалыксы секыт. Берло нуналскын элькунын коронавирус инфекцилы 2 сюрс 628 эскеронъёс ортчытӥзы. Тегъёс: Тазалык Ижкар Удмуртия коронавирус  